**УСТАВ**

 **НА НАРОДНО ЧИТАЛИЩЕ „Иван Богоров – 2012“, с. Богорово, Общ. Силистра, Обл. Силистра**

1. **ОБЩИ ПОЛОЖЕНИЯ**

**Чл. 1**. Народно читалище „Иван Богоров – 2012, наричано по-нататък за краткост Читалището е независимо, самоуправляващо се българско културно- просветно сдружение на граждани от с. Богорово и свързани със селото, което изпълнява държавни културно-просветни задачи.

**Чл.2**./1/ Читалището е юридическо лице с нестопанска цел за общественополезна дейност, регистрирано съгласно разпоредбите на Закона за народните читалища.

/2/ Читалището има собствен печат, върху който са посочени наименованието, седалището и годината на учредяването му.

**ЧЛ.3.** Читалището не е политическа организация. В неговата дейност могат да участват всички физически лица, без оглед на ограничение на възраст, пол, политически и религиозни възгледи и етническо самосъзнание.

**Чл.4.** Читалището поддържа отношения на сътрудничество и координация с държавните и общински органи и институции, на които законите възлагат определени задължения в същата дейност.

**Чл.5.**Читалището може да се съюзява за защита на своите интереси, за провеждане на съвместни дейности и инициативи с други народни читалища, културно-просветни организации, любителски клубове и творчески колективи както на местно така и на национално равнище.

1. **НАИМЕНОВАНИЕ , СЕДАЛИЩЕ И АДРЕС НА УПРАВЛЕНИЕ.**

**Чл.6**./1/ Читалището ще осъществява дейността си под името Народно читалище „Иван Богоров-2012“, което може допълнително да се изписва и на еквивалента му на латиница в официалните документи, печата и други символи и знаци, както и в кореспонденцията му.

/2/ Наименованието на народното читалище не трябва да въвежда в заблуждение да не накърнява добрите нрави.Към наименованието на читалището се добавя 2012, като година на неговото първоначално създаване.

**Чл.7** Читалището е със седалище в с. Богорово, Общ. Силистра, Обл. Силистра и адресна управление:

НЧ“Иван Богоров-2012“,ул. „Първа“,№24, с. Богорово, общ. Силистра, обл. Силистра.

1. **ЦЕЛИ И ЗАДАЧИ.**

**Чл.8.** Целта на народното читалище е да задоволява потребностите на гражданите, свързани със:

1. Развитие и обогатяване на културния живот, социалната и образователна дейност в с. Богорово;
2. Запазване, обогатяване и развитие на народните обичаи и традиции;
3. Възпитаване и утвърждаване на националното самосъзнание;
4. Осигуряване на достъп до информация;Създаване на условия за развитие и изява на творческите способности на младото поколение;
5. Разширяване на знанията на гражданите и приобщаването им към ценностите и постиженията на науката, изкуството и културата

**Чл.9**./1/.За постигане на своите цели и задачи читалището извършва основни дейности като:

 1.Развиване и подпомагане на любителското художествено творчество;

 2. Организиране на школи, кръжоци, курсове, празненства, концерти, чествания и други културни дейности;

 3. Събиране и разпространения на знания за родния край;

 4. Създаване на сбирки,, съгласно Закона за културното наследство.

/2/То може да извършва допълнителни стопански дейности, подпомагащи изпълнението на основните му функции, в съответствие на действащото законодателство, като използва приходите за постигане на целите си.

/3/ Читалището няма право да предоставя собствено или ползвано от него имущество безвъзмездно или възмездно за:

* хазартни игри и нощни заведения;
* дейности нерегистрирани по Закона за вероизповеданията религиозни общности и юридически лица с нестопанска цел на такива общности;
* постоянно ползване от политически партии и организации;
* на председателя, секретаря, членовете на настоятелството и проверителната комисия и на членовете на техните семейства.

**Чл.10.** Читалището може да се сдружава за постигане на своите цели, за провеждане на съвместни дейности и инициативи при условия и по реда на Закона за народните читалища.

1. **УЧРЕДЯВАНЕ.**

Чл.11./1/ Читалището се учредява от най-малко петдесет дееспособни физически лица, които вземат решение за това на Учредително събрание.

/2/ Учредителното събрание приема Устав на читалището и избира ръководни органи. Уставът урежда:

* Наименованието;
* Седалището;
* Целите;
* Източниците на финансиране;
* Органите на управление и контрол, техните правомощия, начина на избирането им, реда на свикването им и на вземане на решения;
* Начина за приемане на членове и прекратяване на членство, както и реда за определяне на членския внос.
1. Членство

**Чл.12** /1/ Членовете на читалището са индивидуални, колективни и почетни.

/2/ Индивидуални членове на читалището могат да бъдат лица, които са български граждани.

Те биват действителни и спомагателни:

1. Действителните членове са лица, навършили 18 години, които участват в дейността на читалището, редовно плащат членския си внос и имат право да избират и да бъдат избирани;
2. Спомагателните членове са лица до 18 години, които нямат право да избират и да бъдат избирани, те имат право на съвещателен глас;
3. Колективните членове съдействат за осъществяване целите на читалището, подпомагат дейностите, поддържането и обогатяването на материалната база и имат право на един глас в Общото събрание. Колективните членове могат да бъдат:
4. Професионалните организации;
5. Стопанските организации;
6. Търговските дружества;
7. Кооперации и сдружения;
8. Културно-просветни и любителски клубове и творчески колективи.
9. Почетни членове могат да бъдат български и чужди граждани с изключителни заслуги към читалището.

**Чл.13./**1/ Членството в читалището е доброволно

 /2/ Кандидатът подава писмена молба до читалищното настоятелство, в която декларира, че е запознат и приема разпоредбите на настоящия устав.

Кандидатите – юридически лица, представят с молбата преписи от документите си за регистрация и от решението на управленските си органи за членство в читалището.

 /3/ Молбата се разглежда от читалищното настоятелство. Членството се придобива от датата на решението на читалищното настоятелство.

**Чл.14.** Всеки член има право:

1. Да участва в управлението на читалището;
2. Да бъде информиран за неговата дейност;
3. Да се ползва от резултатите от дейността на читалището.

**Чл.15**. Членовете на читалището са длъжни:

1. Да спазват разпоредбите на този устав и да изпълняват решенията на ръководните органи на читалището;
2. Да издигат авторитета на читалището и да пазят и обогатяват читалищното имущество;
3. Да не извършват действия и бездействия, които противоречат на неговите цели и уронват доброто му име;
4. Да плащат редовно членския си внос;
5. Да предоставят опит, знания и информация, необходими за неговата дейност и функции.

 **Чл.16.** Членството в читалището се прекратява:

1. С едностранно писмено волеизлияние, отправено до читалищното настоятелство;
2. Със смъртта или поставяне под пълно запрещение, респективно с прекратяване юридическата личност на член на сдружението;
3. С изключване то му;
4. С прекратяване на читалището;
5. При неплащане на членски внос две последователни години, да последва самоизключване, както и в случаите на поведение, което прави по-нататъшното членство несъвместимо.
6. **УПРАВЛЕНИЕ**

**Чл.17**. Органи на управление на читалището са Общото събрание, Настоятелството и Проверителната комисия.

**Чл. 18**./1/ Върховен орган на читалището е Общото събрание.

/2/ Общото събрание на читалището се състои от всички членове на читалището, имащи право на глас.

**Чл.19**./1/Общото събрание има следната компетентност:

* изменя и допълва Устава;
* избира и освобождава членовете на настоятелството, проверителната комисия и председателя;
* приема вътрешни актове, необходими за организацията на дейността на читалището;
* изключва членове на читалището;
* определя основни насоки на дейността на читалището;
* взема решения за членуване или за прекратяване на членство в читалищно сдружение;
* приема бюджет на читалището;
* определя размера на членския внос;
* отменя решения на органите на читалището;
* взема решения за прекратяване на читалището;
* взема решения за отнасяне в съда на незаконосъобразни действия на ръководството или на отделни читалищни членове.

**Чл.20**. /1/ Редовно Общо събрание се свиква от настоятелството най-малко веднъж годишно. Извънредно Общо събрание може да бъде свикано по решение на настоятелството, по искане на проверителната комисия или на една трета от членовете на читалището, имащи право на глас. При отказ на настоятелството да свика извънредно Общо събрание, до 15 дни от постъпването на искането проверителната комисия или една трета от членовете на читалището с право на глас могат да свикат събрание от свое име.

/2/ Поканата за извънредно Общо събрание трябва да съдържа: Дневен ред, дата, място, час и кой го свиква. Тя трябва да бъде получена не по-късно от седем дни преди провеждането. В същия срок на вратата на читалището и на други общодостъпни места, където е дейността на читалището, трябва да бъде залепена Обява за събранието.

/3/ Общото събрание е законно, ако присъстват най-малко половината от имащите право на глас членове на читалището.

При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете преи редовно Общо събрание и не по-малко от половината плюс един от членовете при извънредно Общо събрание.

/4/ Решенията по чл.19, ал.1,т.1,2,9 и 10 се вземат с мнозинство повече от половината от присъстващите членове.

/5/ Две трети от членовете на Общото събрание на Читалището могат да предявят иск пред Окръжния съд по седалището за: отмяна на Решение на Общото събрание, ако то противоречи на Закона или Устава.

/6/искът се предявява в едномесечен срок от узнаването на решението, но не по-късно от една година след вземането на решението.

/7/ Прокурорът може да иска от Окръжния съд по седалището на Читалището да отмени Решение на Общото събрание, което противоречи на закона или устава, в едномесечен срок от узнаване на решението,но не по-късно от една година от датата на вземане на решението.

**Чл.21**. /1/Изпълнителен орган на Читалището е настоятелството, което се състои от трима членове, избрани за срок от три години. Същите не трябва да имат роднински връзки по права и съребрена линия до четвърта степен.

/2/ настоятелството:

* свиква Общо събрание;
* осигурява изпълнението на решенията на Общото събрание;
* подготвя и внася в Общото събрание проект за бюджет на читалището;
* подготвя и внася в Общото събрание отчет за дейността на читалището;
* избира секретаря на читалището;

/3/ Настоятелството взема решения с мнозинство повече от половината на членовете си.

Чл.22./1/Председателят на читалището е член на настоятелството и се избира от Общото събрание за срок от три години.

/2/ Председателят:

* организира дейността на Читалището съобразно закона, Устава и решенията на Общото събрание;
* представлява Читалището;
* свиква и ръководи заседанията на настоятелството и председателства Общото събрание;
* отчита дейността си пред настоятелството;
* сключва и прекратява трудовите договори със служителите, съобразно бюджета на читалището въз основа решение на настоятелството.

 **Чл.23./**1/Секретарят на читалището:

* организира изпълнението на решенията на настоятелството, включително решенията за изпълнението на бюджета;
* организира текущата основна и допълнителна дейност;
* отговаря за щатния и хонорувания персонал;
* представлява читалището заедно и поотделно с председателя.

/2/ секретарят не може да е в роднински връзки с членовете на настоятелството и на проверителната комисия по права и съребренна линия до четвърта степен, както и да бъде съпруг/съпруга на председателя на читалището.

**Чл.24**./1/ Проверителната комисия се състои от трима членове, избрани от Общото събрание на читалището за срок от три години.

/2/Членове па Проверителната комисия не могат да бъдат лица, които са в роднински връзки с членове на читалищното настоятелство, на Председателя или секретаря по права линия, съпрузи, братя сестри и роднини по сватовство първа степен.

/3/Проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на Общото събрание. Проверителната комисия заверява приходно-разходната книга на всяка страница с полагане на подписи, след проверка.

/4/ при констатирани нарушения проверителната комисия уведомява Общото събрание на читалището, а при данни за извършено престъпление – и органите на прокуратурата.

/5/ Не могат да бъдат избирани за членове на настоятелството и на проверителната комисия, и за секретари лица, които са осъждани на лишаване от свобода за умишлени престъпления от общ характер.

**Чл.25**. Членовете на настоятелството, включително председателят и секретарят, подават декларации за конфликт на интереси при условията и по реда на Закона за предотвратяване и разкриване на конфликт интереси.

1. **ИМУЩЕСТВО И ФИНАНСИРАНЕ**

**Чл.26**. Имуществото на читалището се състои от правото на собственост и от други вещи права, вземания, ценни книжа, други права и задължения.

**Чл.27**. Читалището набира средства отследните източници:

* Членски внос;
* Културно-просветна информационна дейност;
* Субсидия от държавния и общински бюджет;
* Наеми от движимо и недвижимо имущество;
* Дарения и завещания;
* Реализиране на проекти и програми в социалната, културната и образователна сфера;
* Други приходи и постъпления, осъществявани съгласно установения от Закона ред.

**Чл.28**./1/ Читалището не може да отчуждава недвижими вещи и да учредява ипотеки върху тях.

/2/ движими вещи могат да бъдат отчуждавани, залагани, бракувани или заменяни с по-доброкачествени само по решение на настоятелството.

**Чл.29**/1/ Читалищното настоятелство изготвя годишния отчет за приходите и разходите, които се приемат на Общото събрание.

/2/ Председателят на читалището ежегодно в срок до 10.10. е длъжен да представи на Кмета на общината предложение за дейността на Читалището за следващата година.

/2/ Председателят на читалището представя ежегодно до 31.03. пред Общината доклад за осъществените читалищни дейности в изпълнение на програмата и за разходваните от бюджета на читалището средства през предходната година.

1. **ПРЕКРАТЯВАНЕ**

**Чл.31**. Читалището може да бъде прекратено по решение на Общото събрание, вписано в регистъра на окръжния съд.

**Чл.32**./1/ То може да бъде прекратено с ликвидация или по решение на Окръжен съд ако:

* дейността му противоречи на закона, устава и добрите нрави;
* имуществото му не се използва според целите и предмета на действията на читалището;
* е налице трайна невъзможност читалището да действа или не развива дейност за период от две години;
* прекратяването на Читалището по Решение на окръжния съд може да бъде постановено от прокурора, при констатирана липса на дейност;
* не е учредено по законния ред;
* Е еобявено в несъстоятелност.

/2/ Прекратяването на читалището по искане на прокурора се вписва служебно.

**Чл.33./**1/ Читалищното сдружение, в което е членувало читалището не може да претендира за разпределянето на имуществото на това читалище.

/2/ За неуредените в този устав случаи се прилага Закона за юридическите лица с нестопанска цел.

1. **АДМИНИСТРАТИВНО–НАКАЗАТЕЛНИ РАЗПОРЕДБИ**

**Чл.34**. Председателят или Секретарят, който предостави имущество в нарушение на чл.9, ал.3 се наказва с лишаване от право да заема изборна длъжност в читалището за срок от пет години.

**Чл.35**./1/ Наказателните постановления се издават от министъра на културата или от управомощен от него заместник-министър, съответно Кмета на общината

/2/ Обжалването и изпълнението на наказателните постановления се извършват по реда на Закона за административните нарушения и наказания.

1. **ЗАКЛЮЧИТЕЛНИ РАЗПОРЕДБИ**

**Чл.36**. Тозу устав е приет на Учредително събрание за създаване на Народно читалище „Иван Богоров – 2012“, проведено на 04.03.2012 г., като влиза в сила след регистрирането му в съда.

**Чл.37**. Читалището има свой кръгъл печат с надпис: Народно читалище“Иван Богоров-2012“,с. Богорово

**Чл.38**. Празник на Читалището е последната събота на месец август.